heliodorus-scr-erot.aethiopica 2.22
σκάφους οὖν ἐπιβάντες ʽπολλὰ δὲ περὶ τὴν ὄχθην ἐσάλευον εἰς χρείαν τοῦ διαπορθμεύειν ἐπὶ μισθῷ παρεσκευασμένἀ περαιοῦνται πρὸς τὴν κώμην , εἴς τε τὴν καταγωγὴν ἀφικνοῦνται οὗ κατέλυεν ὁ πρεσβύτης . καὶ τὸν μὲν τοῦ οἴκου δεσπότην οὐ καταλαμβάνουσιν , ὑποδέχονται δὲ αὐτοὺς προθυμότατα θυγάτηρ τε τοῦ ἑστιάτορος ἤδη γάμου ὡραία , θεραπαινίδες τε ὅσαι κατὰ τὴν οἰκίαν , αἳ τὸν ξένον ἴσα καὶ πατέρα ἦγον , οὕτως , οἶμαι , πρὸς τοῦ κεκτημένου διατεταγμένον . καὶ ἣ μέν τις ἀπένιζε τὼ πόδε καὶ τῆς κόνεως ἠλευθέρου τὰ ὑπὸ κνήμην , ἣ δὲ ἐφρόντιζε τῆς εὐνῆς καὶ μαλθακὴν ηὐτρέπιζε τὴν κατάκλισιν : ἑτέρα κάλπην ἔφερε καὶ πῦρ ἀνέκαιε , καὶ ἄλλη τράπεζαν εἰσεφέρετο , ἄρτου τε πυρίνου καὶ ὡραίων παντοίων βρίθουσαν . ὃ δὴ καὶ Κνήμων θαυμάσας , ἀλλ̓ ἦ ξενίου Διός , ὡς ἔοικεν , εἰς αὐλὰς ἥκομεν , ὦ πάτερ : οὕτως ἀπροφάσιστος ἡ θεραπεία , καὶ πολὺ τὸ εὔνουν τῆς γνώμης ἐμφαίνουσα . οὐκ εἰς Διός , ἔφη , ἀλλ̓ εἰς ἀνδρὸς Δία τὸν ξένιον καὶ ἱκέσιον ἀκριβοῦντος . βίος γὰρ ὦ παῖ κἀκείνῳ πλάνος καὶ ἔμπορος , καὶ πολλαὶ μέν οἱ πόλεις πολλῶν δὲ ἀνθρώπων ἤθη τε καὶ νοῦς εἰς πεῖραν ἥκουσιν : ὅθεν , ὡς τὸ εἰκός , ἄλλους τε κἀμὲ οὐ πρὸ πολλῶν τῶνδε ἡμερῶν ἀλύοντα καὶ πλανώμενον ὁμωρόφιον ἐποιήσατο . καί τίς ἦν ἡ πλάνη , ὦ πάτερ , ἣν λέγεις ; παίδων , ἔφη , πρὸς λῃστῶν ἀφαιρεθείς , καὶ τοὺς μὲν ἀδικοῦντας γινώσκων , ἐπαμῦναι δὲ οὐκ ἔχων , εἰλοῦμαι περὶ τὸν τόπον καὶ θρήνοις παραπέμπω τὸ πάθος , ὥσπερ οἶμαί τις ὄρνις , ὄφεως αὐτῆς τὴν καλιὰν πορθοῦντος ἐν ὀφθαλμοῖς τε τὴν γονὴν θοινωμένου , προσελθεῖν μὲν ὀκνεῖ , φεύγειν δὲ οὐ φέρει : πόθος γὰρ ἐν αὐτῇ καὶ πάθος ἀνταγωνίζεται : τετριγυῖα δὲ περιποτᾶται τὴν πολιορκίαν , εἰς ὦτα ἀνήμερα , καὶ οἷς ἔλεον οὐκ ἐγνώρισεν ἡ φύσις , ἀνήνυτον ἱκετηρίαν τὸν μητρῷον προσάγουσα θρῆνον . ἆρα οὖν ἄν ἐθέλοις , ἔφη ὁ Κνήμων , καὶ ὅπως καὶ πότε τὸν βαρὺν τοῦτον ὑπέστης πόλεμον ἐξειπεῖν ; εἰσαῦθις , ἔφη : νῦν δὲ ὥρα καὶ τὴν γαστέρα θεραπεύειν , ἣν ἐς τάδε ἀποσκοπῶν Ὅμηρος , καὶ ὡς πάντα δεύτερα αὑτῆς ποιεῖται , θαυμασίως οὐλομένην ὠνόμασεν . ἀλλὰ πρῶτον ἡμῖν , ὡς νόμος Αἰγυπτίων σοφοῖς , ἐσπείσθω τὰ πρὸς τοὺς θεούς . οὐ γὰρ δή με καὶ τοῦτο ὑπερβῆναι πείσει : μὴ οὕτω ποτὲ πάθος ἰσχύσειεν ὡς μνήμην τὴν εἰς τὸ θεῖον ἐκπλῆξαι .
Lemmas: σκάφος οὖν ἐπιβαίνω πολά δέ περί ὁ ὄχθη σαλεύω εἰς χρεία ὁ διαπορθμεύω ἐπί μισθός παρασκευάζω περαιόω πρός ὁ κώμη , εἰς τε ὁ καταγωγή ἀφικνέομαι οὗ καταλύω ὁ πρεσβύτης . καί ὁ μέν ὁ οἶκος δεσπότης οὐ καταλαμβάνω , ὑποδέχομαι δέ αὐτός πρόθυμος θυγάτηρ τε ὁ ἑστιάτωρ ἤδη γάμος ὡραῖος , θεραπαινίς τε ὅσος κατά ὁ οἰκία , ὅς ὁ ξένος ἴσος καί πατήρ ἄγω , οὕτως , οἴομαι , πρός ὁ κτάομαι διατάσσω . καί ὁ μέν τις ἀπονίζω ὁ πούς καί ὁ κόνις ἐλευθερόω ὁ ὑπό κνήμη , ὁ δέ φροντίζω ὁ εὐνή καί μαλθακός εὐτρεπίζω ὁ κατάκλισις : ἕτερος κάλπη φέρω καί πῦρ ἀνακαίω , καί ἄλλος τράπεζα εἰσφέρω , ἄρτος τε πύρινος καί ὡραῖος παντοῖος βρίθω . ὅς δή καί Κνήμων θαυμάζω , ἀλλά ἦ ξένιος Ζεύς , ὡς ἔοικα , εἰς αὐλή ἥκω , ὦ πατήρ : οὕτως ἀπροφάσιστος ὁ θεραπεία , καί πολύς ὁ εὔνους ὁ γνώμη ἐμφαίνω . οὐ εἰς Ζεύς , φημί , ἀλλά εἰς ἀνήρ Ζεύς ὁ ξένιος καί ἱκέσιος ἀκριβόω . βίος γάρ ὦ παῖς ἐκεῖνος πλάνος καί ἔμπορος , καί πολύς μέν ὁ πόλις πολύς δέ ἄνθρωπος ἦθος τε καί νόος εἰς πεῖρα ἥκω : ὅθεν , ὡς ὁ ἔοικα , ἄλλος τε ἐγώ οὐ πρό πολύς ὅδε ἡμέρα ἀλύω καί πλανάω ὁμωρόφιος ποιέω . καί τίς εἰμί ὁ πλάνη , ὦ πατήρ , ὅς λέγω ; παῖς , φημί , πρός λῃστής ἀφαιρέω , καί ὁ μέν ἀδικέω γιγνώσκω , ἐπαμύνω δέ οὐ ἔχω , εἴλω περί ὁ τόπος καί θρῆνος παραπέμπω ὁ πάθος , ὥσπερ οἴομαι τις ὄρνις , ὄφις αὐτός ὁ καλιά πορθέω ἐν ὀφθαλμός τε ὁ γονή θοινάω , προσέρχομαι μέν ὀκνέω , φεύγω δέ οὐ φέρω : πόθος γάρ ἐν αὐτός καί πάθος ἀνταγωνίζομαι : τρίζω δέ περιποτάομαι ὁ πολιορκία , εἰς οὖς ἀνήμερος , καί ὅς ἔλεος οὐ γνωρίζω ὁ φύσις , ἀνήνυτος ἱκετηρία ὁ μητρῷος προσάγω θρῆνος . ἆρα οὖν ἄν ἐθέλω , φημί ὁ Κνήμων , καί ὅπως καί πότε ὁ βαρύς οὗτος ὑφίστημι πόλεμος ἐκλέγω ; εἰσαῦθις , φημί : νῦν δέ ὥρα καί ὁ γαστήρ θεραπεύω , ὅς εἰς ὅδε ἀποσκοπέω Ὅμηρος , καί ὡς πᾶς δεύτερος ἑαυτοῦ ποιέω , θαυμάσιος ὄλλυμι ὀνομάζω . ἀλλά πρῶτος ἐγώ , ὡς νόμος Αἰγύπτιος σοφός , σπένδω ὁ πρός ὁ θεός . οὐ γάρ δή ἐγώ καί οὗτος ὑπερβαίνω πείθω : μή οὕτως ποτέ πάθος ἰσχύω ὡς μνήμη ὁ εἰς ὁ θεῖος ἐκπλήσσω .